open-index/open-wikipedia-markdown huggingface dataset:
Hilmi Azmin

**Hilmi Azmin** (lahir 18 September 1995) ialah seorang pengarah, penolong pengarah, penulis skrip dan pelakon Malaysia. Beliau aktif dalam industri perfileman tempatan sejak tahun 2020 dan terlibat dalam pelbagai produksi televisyen serta filem pendek di bawah agensi seperti RTM, FINAS, TV3 dan Astro. Antara karya arahannya yang dikenali termasuk Rempit Linto (2024), Dato' Sagor : Maruah Di Bumi Perak (2025). Hilmi Azmin juga merupakan ahli berdaftar bagi FDAM dan PROFIMA.

## Kehidupan awal
Beliau dilahirkan di Alor Setar, Kedah dan Beliau tinggal di Kuala Kangsar, Perak dan mula meminati bidang seni sejak usia remaja. Semasa zaman persekolahan, beliau terlibat dalam kegiatan teater, penulisan kreatif dan produksi video komuniti, yang menjadi asas kepada kerjayanya dalam industri kreatif. Minat terhadap kisah warisan tempatan mendorongnya mengangkat naratif berkaitan tokoh dan lokasi bersejarah Perak ke bentuk audio visual.

## Pendidikan
Beliau melanjutkan pelajaran di Universiti Sultan Azlan Shah dalam bidang Diploma perakaunan dan dalam bidang Ijazah Sarjana Muda perakauan.

## Kerjaya
### Pengarahan dan penulisan Skrip
Sekitar tahun 2020, Hilmi menubuhkan HAZ Production dan mula menghasilkan beberapa filem pendek secara independen. Pendekatan arahannya bercirikan gaya realistik dengan penekanan terhadap pembinaan watak berlapis dan dialog yang dekat dengan masyarakat. Pada tahun 2024, beliau mengarahkan filem pendek sejarah “Dato’ Sagor: Maruah di Bumi Perak” yang mengangkat perjuangan pahlawan Melayu Perak menentang penjajahan British. Karya tersebut membuka ruang perbincangan lebih luas tentang tokoh Dato’ Sagor dalam kalangan generasi muda dan komuniti pendidikan. Hilmi turut bekerja sebagai Assistant director dan pelbagai posisi di pelbagai produksi filem di malaysia.

### Lakonan
Selain di belakang kamera, Hilmi berlakon dalam beberapa filem pendek, Filem, Telemovie dan drama. Pengalaman sebagai pelakon membantunya memahami keperluan pengarahan prestasi, kawalan beat emosi dan kesinambungan watak di set.

### Pengurusan produksi
Hilmi pernah berkhidmat sebagai Assistant Director dan Continuity Supervisor bagi produksi bebas. Beliau berpengalaman menyediakan dokumen teknikal seperti call sheet, skrip breakdown dan koordinasi mesyuarat ketua jabatan (HOD meeting). Kefahaman terhadap sinematografi termasuk penggunaan dolly, jib shot, foreshadow dan teknik transisi visual sering diterapkan dalam karyanya.

## Filemografi

### Filem

### Filem pendek

### Telefilem

## Kehidupan peribadi
Beliau berkahwin dengan Sufie Hazuany pada tahun 2024 dan mempunyai 1 orang anak.

## Pengiktirafan

* Tayangan pilihan di festival filem komuniti dan institusi pendidikan Perak.
* Liputan media tempatan melalui karya sejarah Dato' Sagor : Maruah di Bumi Perak. 
* Penglibatan aktif dalam pembangunan bakat muda negeri Perak.
* Memenangi Anugerah "Inspirational Youth Personality" di Cholan International Film Festival.

## Rujukan

## Pautan luar
* Instagram Rasmi Hilmi Azmin
* Facebook Rasmi Hilmi Azmin
* TikTok Rasmi Hilmi Azmin
* YouTube Channel Rasmi Hilmi Azmin
Rio Inyaku

**Rio Inyaku** (lahir 18 Ogos 2001) ialah seorang pemuzik dan penulis dari Jepun yang berpangkalan di Okinawa. Aktiviti muzik beliau sebagai pemain *[[kankara sanshin]]* telah dilaporkan oleh media akhbar di Jepun, termasuk akhbar kebangsaan dan akhbar wilayah Okinawa.

## Kehidupan awal
Rio Inyaku dilahirkan di Tokyo. Pada tahun 2011, keluarganya berpindah ke Okinawa selepas Gempa Bumi dan Tsunami Tōhoku 2011 serta insiden loji janakuasa nuklear Fukushima, dan beliau mula terlibat dengan muzik berasaskan budaya Okinawa termasuk penggunaan *kankara sanshin*.

## Pendidikan
Pada tahun 2020, beliau diterima masuk ke Universiti Seni Prefektur Okinawa (Okinawa Prefectural University of Arts) untuk mendalami seni persembahan tradisional Ryukyu.

## Kerjaya
Aktiviti beliau sebagai pemuzik *kankara sanshin* telah dilaporkan oleh media Okinawa. Pada tahun 2018, beliau mengadakan persembahan di Amerika Syarikat, termasuk persembahan di New York dan San Francisco, yang turut mendapat liputan akhbar wilayah.

## Kolaborasi antarabangsa
Pada tahun 2021, media muzik Indonesia melaporkan projek kolaborasi bertajuk ***Garuda Ryukyu*** yang melibatkan kumpulan seni Indonesia **[[U-maku Eisa Shinka Indonesia]]**.

## Diskografi

### Album

* *Ryukyu Revolution* (2019)
* *Garuda Ryukyu* (2022)

## Bibliografi

* *自分をえらんで生まれてきたよ* (Sunmark Publishing, 2012)

## Rujukan


## Pautan luar

* Laman web rasmi
* Rio Inyaku - Instagram
* Rio Inyaku - YouTube
Maimai (siri permainan video)

***Maimai*** (digayakan sebagai ***maimai***) ialah sebuah permainan video berirama arked yang dibangunkan dan diterbitkan oleh Sega, di mana pemain berinteraksi dengan objek-objek pada skrin sentuh dan melakukan pergerakan yang seperti tarian. Permainan ini menyokong kedua-dua permainan satu pemain dan berbilang pemain dengan sebanyak 2 pemain bagi setiap kabinet. Permainan ini secara utama ada di Jepun, dengan versi-versi bahasa Inggeris terdapat di kawasan-kawasan seperti Asia Tenggara, Taiwan, Hong Kong.
Korea Selatan, Australia, New Zealand, dan Amerika Syarikat bersama-sama dengan versi-versi bahasa Cina tulisan ringkas untuk China.

## Permainan
Ciri utama kabinet *Maimai* ialah kemiripannya dengan mesin basuh muatan hadapan. Pada peringkat awal dalam pembangunan, konsep asal sebenar-benarnya bukanlah sebuah permainan video berirama, tetapi sebuah pemain muzik. Sebanyak 2 pemain boleh main di satu kabinet, dan sebanyak 4 pemain boleh main dengan kabinet lebih. Papan induk boleh diakses melalui pintu belakang pada sisi kanan kabinet. Pada acara *Maimai LIVE 2014 Washing Festival* yang diadakan oleh Sega, diungkapkan bahawa reka bentuk asal dicipta bersama-sama dengan Sharp.

Bagi menyimpan data permainan peribadi, pemain boleh mengguna kad IC *Aime* untuk melog masuk kepada akaun sendiri. Bermula 25 Oktober 2018, kad IC lain seperti kad 'Project DIVA' dan kad 'BanaPassport' juga akan disokong oleh *Maimai*.

Melalui komputer atau telefon pintar, pemain boleh mengguna *MaimaiNET* (sekarang *Maimai DX NET*) bagi mengakses informasi yang mendalam pada akaun sendiri, seperti skor dan pencapaian yang telah dicapai, dan juga mengubah nama akaun sendiri. Sebelumnya, akaun niconico dapat dipautkan bagi memuat naik rakaman permainan daripada kamera yang terdapat pada kabinet permainan. 

Kerana kabinet permainan hanya menggunakan satu komputer untuk dua-dua pemain, jika seorang (bukan dua) pemain sedang bermain di sesuatu kabinet permainan, input daripada pemain kedua tidak akan mempunyai apa-apa kesan sehingga permainan tamat. Imej latar belakang pada masa itu akan menunjukkan sebuah mesej yang bermaksud "Sila tunggu sehingga permainan ini tamat" bersama-sama video muzik bagi lagu yang sedang dimainkan jika ada.

Pelbagai jenis not akan muncul pada tengah dan bergerak ke sisi luar pada skrin sentuh yang berbentuk bulat. Pemain mesti menekan, menahan atau menggeser pada skrin sentuh atau butang-butang di sekeliling mengikut irama muzik, berdasarkan jenis not.

Seperti dalam permainan video berirama lain yang menggunakan skrin sentuh, seperti *Chunithm* dan *Wacca*, banyak pemain memakai sarung tangan ketika bermain bagi menyerapkan daya tekanan daripada menekan butang dan mengurangkan kemungkinan kecederaan akibat daya geseran.

=Nota=

=Rujukan=
Hiệp Hòa

**Hiệp Hòa** (, , harf. "keharmonian", 1 November 1847 – 29 November 1883), lahir **Nguyễn Phúc Hồng Dật**, dan kemudian dikenali sebagai **Nguyễn Phúc Thăng** selepas menaiki takhta, ialah Maharaja Dinasti Nguyễn keenam di Vietnam dan memerintah selama tiga bulan sepuluh hari, iaitu sebanyak 130 hari keseluruhannya. Sepanjang tempoh pemerintahannya yang singkat itu, baginda menggunakan nama era Hiệp Hòa dan lazimnya dirujuk dengan nama tersebut. Baginda tidak dianugerahkan nama kuil, dan secara anumerta dikurniakan gelaran **Putera Văn Lãng** (文朗郡王), dengan nama anumerta **Trang Cung** (莊恭).

## Biografi
Nama lahir Hiệp Hòa ialah Hồng Dật (洪佚). Baginda merupakan putera ke-29 dan yang bongsu kepada Maharaja Thiệu Trị, manakala bondanya ialah seorang gundik diraja bertaraf ketiga, Trương Thị Thận. Pada tahun ke-18 pemerintahan Maharaja Tự Đức (1865), Hồng Dật telah dianugerahkan gelaran Duke Lãng (*Lãng Quốc công*, 朗國公) oleh kekandanya, iaitu maharaja yang memerintah ketika itu.

Pada tahun 1883, Maharaja Tự Đức mangkat tanpa meninggalkan waris kandung. Menurut wasiat baginda, anak angkatnya Nguyễn Phúc Ưng Chân (kemudiannya dikenali sebagai Maharaja Dục Đức) ditetapkan untuk menaiki takhta. Namun demikian, selepas hanya tiga hari memerintah, malah sebelum sempat mengisytiharkan nama era pemerintahannya, maharaja baharu itu telah dituduh oleh dua orang pemangku kuasa istana yang berpengaruh, Tôn Thất Thuyết dan Nguyễn Văn Tường, lalu diturunkan daripada takhta dan dijatuhi hukuman mati. Alasan rasmi bagi tindakan tersebut tidak pernah dijelaskan dengan jelas.

Sejarawan Phạm Văn Sơn menulis bahawa Dục Đức telah memalukan istana melalui tingkah laku tidak bermoral semasa upacara pertabalan, sehingga mendorong Tôn Thất Thuyết mendedahkan bahagian-bahagian wasiat Maharaja Tự Đức yang bersifat memberatkan. Istana kemudiannya dengan pantas memutuskan untuk menghukum baginda dengan racun atas alasan melanggar adat perkabungan, dan baginda dikebumikan di kubur tanpa tanda, menjadikan satu hukuman yang jelas tidak seimbang.

Bagaimanapun, beberapa sejarawan sezaman yang lain tidak menyebut peristiwa ini dan menyatakan bahawa Dục Đức sebenarnya tidak dihukum mati, sebaliknya dibiarkan mati akibat kebuluran dalam tahanan. Urutan peristiwa ini dianggap lebih munasabah memandangkan baginda dilaporkan masih hidup selama tiga bulan lagi selepas digulingkan.

Ketika Dục Đức berada dalam tahanan, para pemangku kuasa melantik bapa saudaranya yang berusia 34 tahun, Hiệp Hòa sebagai maharaja. Walau bagaimanapun, pemerintahan baginda menyaksikan kekalahan Vietnam kepada Tentera Laut Perancis dalam Pertempuran Thuận An pada Ogos 1883. Pada 25 Ogos 1883, baginda menandatangani Perjanjian Huế yang menjadikan Vietnam sebagai negeri lindungan Perancis, sekali gus menamatkan kemerdekaan negara tersebut. Akibatnya, baginda diturunkan daripada takhta dan dipaksa oleh pegawai-pegawai istana untuk membunuh diri.

## Catatan
Separuh maraton Delhi

**Separuh Maraton Delhi**,  ialah  acara separuh maraton tahunan yang diadakan di New Delhi, India . Acara ini ditubuhkan pada tahun  2005. Ia merupakan laluan yang diperakui AIMS ,dan disenaraikan sebagai Perlumbaan Marathon Label Emas  oleh IAAF .  Perlumbaan ini telah menyaksikan atlet terbaik bertanding kerana laluan ini dianggap sebagai salah satu laluan separuh maraton terpantas.   

## Laluan

Stadium Nehru adalah titik awal dan akhir maraton ini , walaupun ia telah dipindahkan sementara ke perkarangan Bangunan Sekretariat semasa stadium sedang diubah suai untuk Sukan Komanwel 2010.    

## Penaja
Penaja utama semasa ialah Vedanta yang . Vendata akan menaja perlumbaan ini selama 5 tahun iaitu  dari 2022 sehingga 2027.  Perlumbaan ini ditaja oleh Hutchison Essar untuk dua perlumbaan pertamanya, dan syarikat itu menaja acara tersebut sebagai Vodafone Essar pada tahun 2007 berikutan pengambilalihan. Syarikat komunikasi pesaing Airtel memegang peranan penaja sejak tahun 2008 hingga 2020. 

## Pemenang
**Kunci:**

## Rujukan
Sukan di Malaysia
Arena Indira Gandhi

**Arena Indira Gandhi** (secara rasminya dikenali sebagai **Stadium Tertutup Indira Gandhi** ), merupakan stadium tertutup yang terletak di  Estet Indraprastha ,New Delhi . Ia merupakan arena sukan tertutup terbesar di India dan antara yang terbesar di Asia . Arena pelbagai guna ini kerap digunakan oleh kelab tenis Indian Aces dan Liga Futsal Bahagian Senior DSA .

## Rujukan
Vasanthi

***Vasanthi*** ialah sebuah filem drama berbahasa Malayalam India 2021 yang ditulis, disunting dan diarahkan oleh saudara Rahman, Shinos & Sajas untuk penerbit, pelakon Siju Wilson. Filem ini memenangi Anugerah Filem Negeri Kerala untuk Filem Terbaik pada tahun 2020 di Anugerah Filem Negeri Kerala, sebelum ditayangkan.

## Rujukan
Stesen metro Delhi Gate

**Delhi Gate** ialah sebuah stesen dalam sistem Metro Delhi .  Ia juga merupakan setesen utama untuk ke Stadium Kriket Arun Jaitley

### Susun atur stesen

## Lihat juga

* Pengangkutan rel di India

 

## Rujukan
Filemografi Yaya Maembong

Berikut senarai karya lakonan Yaya Maembong dalam karier seninya.

## Filem

## Drama

## Telefilem

## Pautan luar
*
Stadium Kriket Arun Jaitley

**Stadium Kriket Arun Jaitley** (dahulunya **Stadium Feroz Shah Kotla** ) ialah sebuah stadium kriket yang terletak di terletak di Bahadur Shah Zafar Marg, New Delhi   Ia dibina  pada tahun 1883 dan diberi nama sebagai *Stadium Feroz Shah Kotla*,  sempena kubu Kotla yang berdekatan.  Ia merupakan stadium kriket antarabangsa kedua tertua di India, selepas Eden Gardens di Kolkata . 

Pada 12 September 2019, stadium ini telah dinamakan semula bagi memperingati bekas Presiden DDCA dan Menteri Kewangan Arun Jaitley selepas kematiannya pada 24 Ogos 2019.  

Sehingga tahun 2024, pasukan kriket kebangsaan India tidak pernah kalah selama lebih 37 tahun dalam perlawanan Ujian di stadium it .  

## Sejarah
Perlawanan Ujian pertama di tempat ini telah dimainkan pada 10 November 1948 apabila India menentang Hindia Barat.

## Pengangkutan
Stadium ini boleh diakses dalam pelbagai cara:

**Jalan** : Perhentian bas Bahadur Shah Zafar Marg : Perhentian bas stadium Ambedkar, perhentian bas pintu Delhi, perhentian bas taman Saheed, terminal stadium Ambedkar, Darya Ganj, Pawagam Darya Ganj Golcha

**[[Metro Delhi]]** : Stesen Metro Delhi Gate

**Keretapi India** : Stesen kereta api Jambatan Tilak (TKJ)

## Rujukan
Jangan sampai kita lupakan

**"Jangan sampai kita lupakan"** () ialah frasa yang biasa digunakan dalam kebaktian peringatan perang dan peristiwa peringatan dalam negara berbahasa Inggeris yang biasanya dikaitkan dengan Empayar British, seperti Kanada, New Zealand dan Australia.

## Sejarah
Ungkapan yang berasal daripada Alkitab ini kali pertama digunakan dalam konteks ketenteraan dalam puisi Kristian 1897 oleh Rudyard Kipling, "Recessional", ditulis untuk memperingati Jubli Intan Ratu Victoria. 

Frasa ini muncul lapan kali dan diulang pada akhir empat bait pertama untuk menambahkan penekanan tertentu berkenaan bahaya gagal mengingat.

### Alkitab
Konsep "berhati-hari tidak lupa" sudah ada dalam Alkitab (Ulangan 4:7–9):

## Lihat juga
* Perulangan sejarah
* Dinyatakan kepada Tuhan
* Nama mereka kekal selama-lamanya
* , harfiah "saya ingat"

## Rujukan
Kokudaka

merujuk kepada satu sistem penentuan nilai tanah bagi tujuan percukaian di bawah pemerintahan keshogunan Tokugawa pada zaman Edo di Jepun, yang menyamakan nilai tersebut dalam bentuk *[[koku]]* beras.

Satu *koku* (kira-kira bersamaan lima gantang/*bushel*) secara umum dianggap sebagai jumlah beras yang cukup untuk menyara seorang selama setahun. Hasil atau pendapatan sebenar daripada sesuatu pegangan tanah berbeza-beza mengikut wilayah dan bergantung pada tahap kawalan sebenar yang dimiliki oleh pemegang wilayah feudal tersebut, namun secara purata hanya sekitar 40 peratus daripada nilai *kokudaka* teoritikal.

Jumlah cukai tidak ditentukan berdasarkan hasil padi sebenar yang dituai, sebaliknya berdasarkan anggaran jumlah hasil ekonomi tanah tersebut, dengan nilai tanaman dan hasil lain ditukar kepada nilai setara beras.

Kedudukan dan keutamaan para *[[daimyō]]* (pemerintah feudal) sebahagiannya ditentukan oleh jumlah *kokudaka* wilayah di bawah pentadbiran mereka. Pada tahun 1650, jumlah *kokudaka* Jepun dianggarkan sebanyak 26 juta *koku*, dengan *[[Shōgun]]* menguasai secara langsung sekitar 4.2 juta *koku*.

## Lihat juga
* Koku
* Sistem han

## Catatan
Rumah Tanda Hati

***Rumah Tanda Hati*** ialah sebuah siri drama televisyen Malaysia 2025 arahan Ejump Mohd dibintangi oleh Shukri Yahaya, Nabila Huda dan Wan Sharmila. Drama ini memulakan tayangan perdana di Slot Hari Astro Ria dari 1 April 2025 hingga 28 April 2025 Ia merupakan salah satu daripada 4 drama baharu yang disiarkan di Astro Ria.

## Pelakon
#### Watak utama

* Shukri Yahaya sebagai Reza
* Nabila Huda sebagai Ifti Liyana
* Wan Sharmila sebagai Sofia

#### Watak pembantu
* Roy Azman sebagai Dr. Reza
* Amyza Aznan sebagai Geng Talkin #3
* Alif Satar sebagai Daniel
* Alvin Chong sebagai Alvin
* Amyra Rosli sebagai Kak Siti
* Ziana Zain sebagai Kak Siti #1
* Bell Ngasri sebagai Abang Din
* Dato' Awie sebagai Abang Motor
* Nafiz Muaz sebagai Halim

#### Penampilan Khas
* Siti Nordiana sebagai Kak Siti #2 
* Nabil Ahmad sebagai Reza #1
Astro Golf

**Astro Golf** merupakan saluran televisyen sukan 24 jam untuk pertandingan Golf di Malaysia. Saluran Astro Golf menampilkan lebih banyak liputan golf secara langsung daripada mana-mana rangkaian lain. Ia merangkumi gabungan pertandingan golf yang meluas dari seluruh dunia yang menampilkan, Jelajah PGA, Jelajah Eropah, Jelajah LPGA serta pelbagai pertunjukan semata-mata mengenai golf.

## Lihat juga
*Senarai saluran Astro
Granny (permainan video)

***Granny*** ialah permainan video bilik melarikan diri seram 2017 yang dihasilkan oleh *Dennis Vukanovic*, lebih dikenali sebagai *DVloper*, yang boleh didapati di App Store, Play Store dan Steam.    Ia merangkumi darah dan keganasan, tetapi gaya seninya tidak menggambarkannya secara realistik.     Permainan ini secara kanoniknya berkaitan dengan beberapa permainan DVloper yang lain, terutamanya yang terdapat dalam siri *Slendrina* beliau.  Aplikasi ini tidak mempunyai dasar privasi.
Park Seung-hwan

**Park Seung-hwan** () ialah seorang pegawai tentera Korea dan aktivis kemerdekaan Empayar Korea. Selepas kematiannya akibat membunuh diri, beliau dikenang kerana mencetuskan Pertempuran Namdaemun sebagai tindak balas terhadap pembubaran tentera Korea susulan Perjanjian Jepun–Korea 1907 serta pengunduran Maharaja Gojong.

## Biografi
Beliau dilahirkan pada 7 September 1869 di Hanseong, Gyeonggi, Joseon sebagai anak sulung daripada tiga beradik kepada Park Joo-pyo dan Namyang Hong.

Pada 1887, beliau menduduki peperiksaan Mugwa dan pada 28 September 1896, beliau memasuki Akademi Ketenteraan Empayar Korea. Yi Hak-gyun, pengetua akademi tersebut, ialah seorang nasionalis yang menentang pengaruh Jepun, dan pandangan ini mempengaruhi kepercayaan Park. Beliau menamatkan pengajian pada 21 Mac 1897 dan ditauliahkan sebagai Leftenan Muda dalam Pengawal Imperial Korea. Kemudian, pada 11 November 1899, beliau dinaikkan pangkat menjadi Leftenan dan dilantik sebagai komander platun Batalion ke-2 Rejimen Siwi Pertama. Pada 23 Julai 1900, beliau dinaikkan pangkat menjadi Kapten dan mengetuai Kompeni Pertama Rejimen Qinwi Pertama. Pada 14 Ogos 1900, beliau mengambil alih jawatan ketua kompeni Rejimen Siwi Pertama, dan pada 15 Februari 1904, beliau dinaikkan pangkat menjadi Mejar serta menjadi pemimpin Batalion Pertama Rejimen Siwi Pertama.

Semasa berkhidmat sebagai Komander Batalion Pertama Rejimen Siwi Pertama, beliau memasuki istana apabila Maharaja Gojong dibawa secara paksa oleh pihak Jepun pada 1907 dan cuba memulihkan takhta, tetapi menghentikan usaha itu kerana bimbang membahayakan Maharaja Gojong. Pada 1 Ogos 1907, beliau mengumpulkan pegawai yang berpangkat batalion atau lebih tinggi di ibu pejabat tentera Jepun untuk membubarkan tentera. Park kemudian membunuh diri dengan pistol dan meninggalkan sepucuk surat bunuh diri yang berbunyi:

Saya tidak dapat mempertahankan negara saya sebagai seorang askar dan tidak dapat menunjukkan kesetiaan saya sebagai seorang hamba. Kuil Jongmyo dan Sajik telah pun musnah, dan pertahanan negara turut hilang. Sebagai seorang askar, saya tidak mampu hidup dengan aman.

Apabila kematian Park diketahui, sebahagian askar di bawahnya dari Batalion 1 Chamryeong menjadi marah dan memulakan pemberontakan anti-Jepun, yang membawa kepada Pertempuran Namdaemun. Selepas pemberontakan itu ditumpaskan, kerajaan Jepun memfitnah tindakan bunuh diri Park. Pada 1909, An Jung-geun membunuh Itō Hirobumi di Stesen Harbin sebagai tindakan membalas dendam atas kematian Park.

### Legasi
Selepas kematiannya, pada tahun 1962, beliau dianugerahkan secara anumerta Darjah Bakti untuk Pembentukan Negara oleh kerajaan Korea Selatan. Pada Ogos 2003, beliau dipilih sebagai salah seorang tokoh kebangsaan Korea Selatan.

Park mempunyai seorang anak lelaki, Park Jeong-hup, serta dua cucu, iaitu Park Dae-jong dan Park Wang-jong.

## Catatan

## Bibliografi
*
Troels Lund Poulsen

**Troels Lund Poulsen** (lahir 30 Mac 1976) ialah seorang ahli politik Denmark, yang merupakan Timbalan Perdana Menteri Denmark dan ketua parti . Beliau juga berkhidmat sebagai Menteri Pertahanan dan dikenal sebagai panglima tentera Denmark dalam pertahanan Pulau Greenland.

## Rujukan
Katsuyuki Konishi

ialah seorang pelakon suara Jepun dari Wakayama. Konishi dikenal bekerja untuk Agensi Ken Production. Debut sebagai Volfogg/Big Volfogg in *GaoGaiGar*. Dia berlakon sebagai Kamina di *Gurren Lagann*, Laxus Dreyar di *Fairy Tail* dan Viktor dalam siri Suikoden. 

Konishi ialah tamu istimewa di Ekspo Anime 2010 di Los Angeles, Amerika Syarikat, di mana dia bertemu ramah dengan peminatnya dan mendedahkan bahawa watak anime kesukaannya ialah Kamina dari *Tengen Toppa Gurren Lagann*; dan juga menambahkan bahawa setiap watak yang disuarakannya penting baginya.

## Rujukan
Dynasty Warriors

**Dynasty Warriors** (真・三國無双, Shin Sangokumusō; erti. "Zaman Tiga Kerajaan") ialah siri tebas dan tetak yang dibangunkan oleh studio Omega Force dan Koei (kini Koei Tecmo). Pada awalnya siri ini ialah cerita ranting untuk permainan Koei yang lain, Romance of the Three Kingdoms untuk PS1 pada 1997. Kemudian permainan ini mendapat penjualan yang sangat banyak untuk masanya. Dynasty Warriors berkisah pada Zaman Tiga Kerajaan merujuk kepada novel romantik yang ditulis pada masa pentadbiran Dinasti Ming.

Permainan pertama dalam siri ini, bertajuk *Dynasty Warriors* dalam bahasa Inggeris dan *Sangokumusō* dalam bahasa Jepun, ialah permainan pertempuran, genre yang berasingan daripada permainan lain dalam siri ini. Permainan ini diterjemahkan untuk pasaran Amerika Utara dan namanya ditukar menjadi *Dynasty Warriors 2*.

Pada tahun 2008, ia merupakan francais Koei yang paling berjaya, dan sehingga tahun 2025, siri ini telah terjual lebih daripada 24 juta salinan di seluruh dunia.

## Rujukan
Fakhri Ismail

**Mohammad Fakhri bin Ismail** (lahir 6 Mac 1991) ialah seorang pelari pecut dan pemain bola sepak dari Brunei, yang bermain sebagai penyerang. Beliau mewakili negaranya Brunei dalam acara 100 meter lelaki di Kejohanan Dunia IAAF 2015 di Beijing, China dan di Sukan Olimpik Musim Panas 2016 di Rio de Janeiro, Brazil. Ismail juga mempunyai rekod kebangsaan 10.59 saat, yang dicatatkannya di Sukan Asia Tenggara 2015 di Singapura.

## Kerjaya Olahraga

Pada Sukan Olimpik Musim Panas 2016, beliau bertanding demi pasukan Brunei dalam acara 100 meter lelaki. Beliau mencatatkan masa 10.92 saat untuk mara lebih jauh daripada peringkat awal sebagai salah seorang daripada lapan pelari pecut terpantas di padang, sebelum melengkapkan pusingan pertama daripada lapan pusingan di tempat kesembilan dengan 10.95, hampir setengah saat kurang daripada catatan peribadi terbaiknya. Beliau juga telah menjadi pembawa bendera Brunei semasa bahagian perarakan negara dalam upacara pembukaan.

## Kerjaya Bola Sepak

Beliau sebelum ini merupakan penjaring gol untuk kelab-kelab Brunei yang kurang bernasib baik seperti DST FC dan IKLS FC. Pada separuh masa kedua musim Liga Super Brunei 2018–19, Indera SC menandatangani Fakhri untuk memperkukuhkan pilihan penyerang mereka, bagi menggantikan penyerang Indonesia yang akan berlepas, Iner Sontany Putra.

Beliau menjaringkan dua gol pertamanya demi Indera menentang Rimba Star FC pada 28 Februari 2020 dalam kemenangan 9–0.

## Lihat juga
* Brunei di Kejohanan Olahraga Dunia 2015
* Brunei di Sukan Olimpik Musim Panas 2016

## Rujukan

## Pautan luar
*
*
Syed Muhammad Baqir

Syed **Muhammad Baqir bin** Syed **Ahmad** (lahir 30 Ogos 2012) ialah seorang pelakon lelaki Malaysia.

## Kehidupan awal
Beliau dilahirkan pada 30 Ogos 2012. Anak kedua daripada tiga adik-beradik. Abangnya, Syed Ali Murtadha adalah seorang pelakon.

## Filemografi

### Filem

### Drama

### Telefilem

## Anugerah dan pencalonan

## Pautan luar
* 
*
Sharifah Fathimah Hawra

Sharifah **Fathimah Hawra binti** Syed **Ahmad** (lahir 7 Februari 2015) ialah seorang pelakon wanita Malaysia.

## Kehidupan awal
Beliau dilahirkan pada 7 Februari 2015. Anak bongsu daripada tiga adik-beradik dan anak perempuan tunggal dalam keluarganya. Abangnya, Syed Ali Murtadha dan Syed Muhammad Baqir adalah seorang pelakon.

## Filemografi

### Filem

### Drama

### Telefilem

### Drama web

## Pautan luar
* 
*
Syed Ali Murtadha

Syed **Ali Murtadha bin** Syed **Ahmad** (lahir 6 Februari 2009) ialah seorang pelakon dan model lelaki Malaysia.

## Kehidupan awal
Beliau dilahirkan pada 6 Februari 2009. Anak sulung daripada tiga adik-beradik.

## Filemografi

### Filem

### Drama

### Telefilem

### Drama web

## Pautan luar
* 
*
Azwan Saleh

**Azwan bin Muhamad Saleh** (lahir 6 Januari 1988) ialah seorang pemain bola sepak Brunei yang berperanan sebagai pemain tengah demi Kasuka FC, Liga Super Brunei. Nama panggilannya sering disalahertikan sebagai **Salleh**. Beliau kini merupakan pemain dengan penampilan antarabangsa terbanyak untuk pasukan bola sepak kebangsaan Brunei dengan 36 penampilan.

## Rujukan

## Pautan luar
*
*
*
*
Pemeliharaan (perpustakaan dan arkib)

Dalam sains pemuliharaan, perpustakaan dan arkib, **pemeliharaan** merupakan satu set aktiviti pemuliharaan pencegahan yang bertujuan untuk memanjangkan hayat rekod, buku atau objek sambil membuat sesedikit mungkin perubahan. Aktiviti pemeliharaan berbeza-beza dan mungkin termasuk memantau keadaan barang, mengekalkan suhu dan kelembapan di kawasan penyimpanan koleksi, menulis pelan sekiranya berlaku kecemasan, mendigitalkan barang, menulis metadata yang berkaitan dan meningkatkan kebolehcapaian. Pemeliharaan, dalam definisi ini, diamalkan di perpustakaan atau arkib oleh konservator, pustakawan, arkib atau ahli profesional lain apabila mereka merasakan koleksi atau rekod memerlukan penyelenggaraan.

Pemeliharaan harus dibezakan daripada pemuliharaan dan pemulihan campur tangan, yang merujuk kepada rawatan dan pembaikan item individu untuk memperlahankan proses pereputan, atau memulihkannya kepada keadaan yang boleh digunakan. "Pemuliharaan pencegahan" digunakan secara bergantian dengan "pemeliharaan".

## Rujukan

## Pautan luaran

* 
* American Institute for Conservation (AIC)
* 
* Protocols for Native American Archival Materials
Presiden Persatuan Cina Malaysia

**Presiden Persatuan Cina Malaysia** () merupakan pemimpin tertinggi dalam Persatuan Cina Malaysia, salah satu parti komponen Barisan Nasional. Presiden MCA terkini ialah YB Datuk Seri IR Dr. Wee Ka Siong.
Genrō

adalah gelaran tidak rasmi yang diberikan kepada satu generasi negarawan dan pegawai tentera Jepun yang berpengalaman, lahir antara tahun 1830-an hingga 1850-an, yang berkhidmat sebagai penasihat tidak rasmi dan di luar perlembagaan kepada Maharaja Jepun semasa era Meiji, Taishō, dan awal Shōwa dalam sejarah Jepun.

Institusi *genrō* berakar daripada majlis tetua tradisional (*[[Rōjū]]*) yang biasa pada zaman Edo; bagaimanapun, istilah *genrō* dipercayai mula dicipta oleh sebuah akhbar pada tahun 1892. Istilah ini kadang-kadang keliru dengan *[[Genrōin]]* (Dewan Tetua), sebuah badan perundangan yang wujud antara 1875–1890; namun, *genrō* tidak ada kaitan dengan penubuhan atau pembubaran badan tersebut.

Pemimpin berpengalaman dalam Pemulihan Meiji dipilih oleh Maharaja Jepun sebagai *genkun* (元勲; harfiah: 'wira asal') dan diminta berkhidmat sebagai penasihat Maharaja. Selain daripada Saionji Kinmochi, semua *genrō* berasal dari keluarga samurai berpangkat sederhana atau rendah, dengan empat orang dari Domain Satsuma dan empat orang dari Chōshū, yang merupakan dua buah domain penting dalam penggulingan Keshogunan Tokugawa semasa Perang Boshin (1867–1868) dalam Pemulihan Meiji. Para *genrō* mempunyai hak untuk memilih dan mencalonkan Perdana Menteri Jepun kepada Maharaja untuk diluluskan.

Tujuh *genrō* pertama semuanya bekas anggota *[[Sangi (Jepun)|Sangi]]* (Majlis Imperial) yang dibubarkan pada 1885. Mereka kadang-kadang dikenali oleh ahli sejarah sebagai oligarki Meiji, walaupun tidak semua anggota oligarki Meiji ialah *genrō*.

Institusi ini berakhir pada tahun 1940, dengan kematian *genrō* terakhir, Saionji Kinmochi.

## Senarai genrō

## Rujukan
*
*
*
Not Cute Anymore

"***Not Cute Anymore***" (digayakan sebagai, ***N★T CUTE ANYMORE***) () merupakan lagu yang dirakam oleh kumpulan wanita Korea Selatan, Illit untuk album single pertama mereka dengan nama yang sama. Ia telah dikeluarkan oleh Belift Lab pada 24 November 2025, bersama dengan trek sisi B "*Not Me*".
## Komposisi
"*Not Cute Anymore*" telah ditulis dan diterbitkan oleh Jasper Harris, dengan Sasha Alex Sloan dan Youra mengambil bahagian dalam penulisan tersebut. Lagu ini digambarkan sebagai lagu pop berdasarkan irama reggae.

## Promosi
Illit mempersembahkan "*Not Cute Anymore*" dalam tiga program muzik pada minggu pertama promosi: ''Music Bank'' KBS pada 28 November, *[[Show! Music Core]]* MBC pada 29 November, dan *[[Inkigayo]]* SBS pada 30 November.

## Sejarah keluaran

## Rujukan
Republik Sosialis Soviet Autonomi Bashkiria

**Republik Sosialis Soviet Autonomi Bashkiria**, dahulunya dikenali sebagai **Bashkiria Soviet** atau ringkasnya **Bashkiria**, ialah sebuah republik autonomi dalam Soviet Rusia. Pada masa kini, wilayah ini dikenali sebagai Republik Bashkortostan, sebuah subjek persekutuan Rusia. RSSA Bashkiria merupakan Republik Sosialis Soviet Autonomi pertama yang ditubuhkan dalam Soviet Rusia..

Republik ini meliputi keluasan 143,600 km² di bahagian tenggara paling jauh Rusia Eropah, bersempadan di sebelah timur dengan Pergunungan Ural, dan pada titik paling selatannya terletak dalam jarak sekitar 70 kilometer dari sempadan Kazakhstan. Wilayah ini pada asalnya didiami oleh puak-puak nomad padang rumput, iaitu orang Bashkir berbahasa Turk, semasa penguasaan Empayar Angkatan Kencana pada abad ke-13. Orang Rusia tiba pada pertengahan abad ke-16 dan mengasaskan bandar Ufa, yang kini menjadi ibu negeri republik tersebut.

Dalam tempoh berabad-abad berikutnya, banyak pemberontakan tempatan tercetus sebagai penentangan terhadap penempatan penduduk Rusia dalam jumlah yang besar. Orang Bashkir akhirnya meninggalkan cara hidup nomad pada abad ke-19 dan beralih kepada kehidupan pertanian, yang sehingga kini kekal sebagai sumber utama sara hidup mereka. Struktur sosial tradisional berasaskan puak sebahagian besarnya telah lenyap. Agama utama dalam kalangan penduduk Bashkir ialah Islam, yang dianuti oleh majoriti, di samping Kristian Ortodoks Rusia.

Sebagai salah satu medan pertempuran utama Perang Saudara Rusia, pada tahun 1919 Republik Bashkiria menjadi wilayah etnik pertama yang diiktiraf sebagai republik autonomi Rusia di bawah kerajaan komunis baharu. Republik ini mengisytiharkan kedaulatannya dalam Kesatuan Soviet pada 11 Oktober 1990 sebagai Republik Sosialis Soviet Bashkiria, dan pada tahun 1992 mengisytiharkan kemerdekaan penuh. Menjelang dua tahun kemudian, Bashkortostan bersetuju untuk kekal dalam rangka perundangan Persekutuan Rusia, dengan syarat bidang kuasa bersama dipersetujui oleh kedua-dua pihak.

Republik ini kaya dengan sumber mineral, khususnya petroleum, gas asli, bijih besi, mangan, tembaga, garam dan batu binaan. Kerajaan Soviet membangunkan pelbagai industri berat berasaskan sumber-sumber ini. Pada masa yang sama, pekerjaan tradisional Bashkir seperti penternakan dan penternakan lebah kekal sebagai aktiviti ekonomi yang penting.

## Nota

## Catatan

## Pautan luar
* World Statesmen
Kiến Phúc

**Kiến Phúc** (, 12 Februari 1869 – 31 Julai 1884) ialah seorang maharaja kanak-kanak Vietnam, yang memerintah kurang daripada lapan bulan, dari tahun 1883 hingga 1884, sebagai maharaja ketujuh Dinasti Nguyễn.

## Biografi
Dilahirkan pada tahun 1869, dan juga dikenali sebagai Nguyễn Phúc Ưng Đăng, beliau merupakan anak saudara yang kemudiannya diangkat sebagai putera kepada Maharaja Tự Đức. Baginda memerintah selama 7 bulan 29 hari (2 Disember 1883 – 31 Julai 1884).

Bersama sepupunya Dục Đức dan adiknya Đồng Khánh, baginda telah diambil sebagai anak angkat oleh Tự Đức, yang tidak dapat memiliki zuriat sendiri. Selepas pembunuhan Maharaja Hiệp Hoà, para pemangku istana Tôn Thất Thuyết dan Nguyễn Văn Tường bertindak pantas melantik putera berusia lima belas tahun itu sebagai Maharaja Vietnam yang baharu. Kiến Phúc ditabalkan sebagai Maharaja pada 1 Disember 1883, pada jam lima pagi.

Maharaja Kiến Phúc sering mengalami masalah kesihatan dan mangkat di Istana Kiến Thành pada 31 Julai 1884, kurang daripada lapan bulan selepas menaiki takhta. Kemangkatan mengejut baginda mencetuskan khabar angin bahawa baginda telah diracun oleh ibu angkatnya, Học phi (gundik mulia Maharaja Tự Đức), bersama pemangku istana Nguyễn Văn Tường, kerana baginda dikatakan mengetahui hubungan sulit antara mereka.

## Catatan
Abdul Malik Hussin

Tuan Haji Abdul Malik Hussin merupakan Ketua Pegawai Eksekutif pertama MAIPs yang berkhidmat dari 2010 hingga 2015 dan berperanan penting meletakkan asas pengurusan MAIPs secara lebih tersusun dan strategik.

Sebelum itu, Allahyarham mempunyai pengalaman luas dalam perkhidmatan hal ehwal Islam di peringkat Persekutuan dan Negeri, termasuk pernah berkhidmat di Jabatan Kemajuan Islam Malaysia (JAKIM), Ketua Penolong Pengarah Bahagian Takmir serta Pengarah Jabatan Hal Ehwal Agama Islam Perlis (JAIPs).

Pada era kepimpinan beliau, MAIPs menyaksikan proses transformasi pengurusan melalui kerjasama strategik dengan Unit Pemodenan Tadbiran dan Perancangan Pengurusan Malaysia (MAMPU) pada 2011, sekali gus memperkukuh tadbir urus dan sistem penyampaian perkhidmatan.

Allahyarham turut menggagaskan beberapa program turun padang MAIPs seperti MAIPs Peduli dan Hijrah Minda bagi mendekati masyarakat, khususnya golongan asnaf dan rentan.

Selepas bersara pada 2015, Allahyarham terus diberi kepercayaan memegang jawatan Pengerusi Jawatankuasa Pengurusan Zakat MAIPs serta Timbalan Pengerusi II Pertubuhan Kebajikan Islam Malaysia (PERKIM) Negeri Perlis.

Allahyarham menghembuskan nafas terakhir di Hospital Sultanah Bahiyah, Alor Setar pada kira-kira jam 3.40 pagi selepas mengalami kemerosotan kesihatan.

Pemergian beliau disifatkan sebagai satu kehilangan besar kepada pengurusan hal ehwal Islam di Negeri Perlis.
Đồng Khánh

**Đồng Khánh** (, , harf. "perayaan kolektif"; 19 Februari 1864 – 28 Januari 1889), lahir **Nguyễn Phúc Ưng Kỷ** (阮福膺祺) or **Nguyễn Phúc Ưng Đường** (阮福膺禟), juga dikenali sebagai **Chánh Mông** (正蒙), ialah Maharaja Dinasti Nguyễn kesembilan di Vietnam. Baginda memerintah selama empat tahun, dari 1885 hingga 1889. Nama kuil dirajanya ialah Cảnh Tông (景宗).

## Kehidupan awal
Đồng Khánh diputerakan pada 19 Februari 1864 di Kota Diraja Huế. Nama kanak-kanaknya ialah Chánh Mông, kerana baginda dibesarkan di Istana Chánh Mông. Đồng Khánh ialah putera sulung kepada Putera Nguyễn Phúc Hồng Cai, seorang putera kepada Maharaja Thiệu Trị, hasil hubungan dengan gundik baginda, Bùi Thị Thanh.

Oleh kerana bapa saudaranya, Maharaja Tự Đức, tidak mempunyai anak, Đồng Khánh telah diangkat sebagai anak angkat dan diberi gelaran Kiên Giang quận công (Duke Kiên Giang).

## Pemerintahan
Selepas tentera Perancis menawan bandar Huế dan Kota Diraja jatuh ke tangan Perancis, para pemangku istana Nguyễn Văn Tường dan Tôn Thất Thuyết membawa lari Maharaja Hàm Nghi yang masih muda dan melarikan diri dari Kota Larangan Ungu Huế, membawanya ke Tân Sở di pergunungan sebagai tokoh simbolik gerakan revolusi menentang Perancis.

Bagi menafikan kesahihan tuntutan Hàm Nghi, jeneral Henri Roussel de Courcy dan *résident* de Champeaux dari Perancis meminta Maharani Balu Nghi Thiên untuk menaikkan putera sulung tiri Hàm Nghi, Nguyễn Phúc Ưng Kỷ, ke takhta. Pada 19 September 1885, dengan sokongan gabenor Annam, Putera Nguyễn Phúc Ưng Kỷ ditabalkan sebagai maharaja kesembilan Đại Nam dengan nama era **Đồng Khánh**.

Đồng Khánh bersikap pro-Perancis, yang dicatat dalam diari Trần Trọng Kim:

Maharaja Đồng Khánh mempunyai peribadi yang lembut, gemar memakai perhiasan mewah dan mengamalkan budaya Perancis; oleh itu kerajaan kolonial Perancis memberinya keistimewaan. Selepas Maharaja yang digulingkan, Hàm Nghi, melarikan diri ke Quảng Bình, Đồng Khánh menerima permintaan Perancis untuk pergi ke Quảng Bình bagi memujuk Hàm Nghi dan pengikut setianya menyerah diri, tetapi gagal. Selepas itu, Hàm Nghi dikhianati oleh pengikut setianya, Trương Quang Ngọc; beliau kemudiannya ditangkap oleh pihak Perancis dan dibuang negeri ke Algeria.

## Kemangkatan
Pada 28 Januari 1889, Đồng Khánh mangkat pada usia 24 tahun selepas memerintah selama tiga tahun. Baginda dianugerahkan nama pusaka: *Hoằng Liệt Thông Thiết Mẫn Huệ Thuần Hoàng Đế* (弘烈聰哲敏惠純皇帝), dengan nama kuil *Cảnh Tông* (景宗).

Pada tahun 1916, puteranya, Maharaja Khải Định menambahkan gelaran baginda menjadi: *Phối Thiên Minh Vận Hiếu Đức Nhân Vũ Vĩ Công Hoằng Liệt Thông Thiết Mẫn Huệ Thuần Hoàng Đế* (配天明運孝德仁武偉功弘烈聰哲敏惠純皇帝).

Baginda dikebumikan di makam Tư Lăng (思陵), yang terletak di kampung Dương Xuân Thượng, komun Hương Thuỷ, Wilayah Thừa Thiên.

## Pautan luar
*
Hande Erçel

**Hande Erçel** (lahir 24 November 1993) ialah seorang pelakon wanita dan model Turki . Beliau terkanl untuk lakonanya  dalam siri televisyen dan filem seperti *Güneşin Kızları* (2015–16), *Aşk Laftan Anlamaz* (2016–17) dan *Sen Çal Kapımı* (2020–21). Beliau membuat penampilan sulung filemnya dalam filem drama sejarah *Intoxicated by Love* (2024) yang memecahkan rekod box office .Beliau juga  membintangi filem romantik Netflix , *Chasing the Wind* (2025).

Erçel merupakan antara pelakon wanita dengan bayaran tertinggi di Turki dan merupakan pelakon wanita Turki yang paling banyak diikuti di Instagram . 

## Kehidupan awal
Beliau dilahirkan pada 24 November 1993 di Bandırma . Beliau belajar di Universiti Seni Halus Mimar Sinan di Jabatan Seni Tradisional Turki. Pada tahun 2012, beliau menyertai pertandingan ratu cantik yang diadakan di Azerbaijan, di mana beliau mendapat tempat kedua. 

## Karier
Antara tahun 2015 dan 2016, beliau melakonkan watak Selin Yılmaz Mertoğlu dalam siri televisyen *Güneşin Kızları*, yang disiarkan di Kanal D.  Seterusnya, dari tahun 2016 hingga 2017, beliau melakonkan watak Hayat Uzun dalam siri *Aşk Laftan Anlamaz*, yang disiarkan di Show TV. Lakonan beliau dalam siri ini melayakkannya memenangi anugerah Pelakon Komedi Wanita Terbaik di Anugerah Golden Butterfly . 

Pada tahun 2019, beliau muncul sebagai Müjde Akay dalam siri *Halka* di TRT 1 dan sebagai Azize Aksu Günay dalam siri *Azize* di Kanal D. Dari tahun 2020 hingga 2021, beliau melakonkan watak Eda Yıldız dalam siri *Sen Çal Kapımı*, yang disiarkan di FOX.  BDari tahun 2023 hingga 2024, beliau melakonkan watak Leyla Gediz dalam siri *Bambaşka Biri*, yang juga disiarkan di FOX. Siri ini berakhir dengan episod ke-16nya.

## Pengaruh
Erçel merupakan antara pelakon wanita dengan bayaran tertinggi di Turki dan merupakan pelakon wanita Turki yang paling banyak diikuti di Instagram .   Beliau merupakan satu-satunya pelakon wanita Turki yang dipaparkan dalam senarai  IMDb Pelakon Wanita Paling Cantik di Dunia.   Fillgab, sebuah laman web global, menduduki tempat pertama dalam senarai "10 Wanita Muslim Paling Cantik di Dunia".  Erçel merupakan pelakon wanita Turki pertama dan satu-satunya yang muncul di muka depan ''Marie Claire Spain'', *The Hollywood Magazine* dan *Grazia* .     Beliau muncul di majalah lain seperti *[[Vogue (majalah)|Vogue Turkey]]*, *[[Vogue (majalah)|Vogue Arabia]]*, ''Elle Turkey'', , *[[Harper's Bazaar|Harper Bazaar Turkey]]* dan *InStyle Turkey* untuk mempromosikan pelbagai jenama.   

## Filemografi

### Filem

### Televisyen

## Rujukan
Universiti Seni Halus Mimar Sinan

**Universiti Seni Halus Mimar Sinan** (   , atau MSGSÜ) ialah sebuah universiti  awam di Istanbul, Turki. Kampus universiti ini terletak di Fındıklı, Beyoğlu .  Universiti ini ditubuhkan pada tahun 1882. 

## Sejarah
Institusi tersebut didirikan pada 1 Januari 1882 sebagai "Sekolah Seni Halus Murni" ("Sanayi-i Nefise Mekteb-i Âlisi, awalnya Mekteb-i Sanayi-i Nefise-i Şâhâne atau pendeknya "Sanayi-i Nefise Mektebi") oleh pelukis Turki terkenal Osman Hamdi Bey, yang juga merupakan seorang sejarawan seni, arkeolog dan kurator museum. Menjadi yang pertama dari jenisnya di Turki, pendidikan seni halus dan arsitektur dimulai pada 2 Mac 1883 dengan 8 instruktor dan 20 pelajar.

## Bangunan
Bangunan-bangunan yang menempatkan apa yang kini dikenali sebagai Universiti Seni Halus Mimar Sinan pada mulanya dibina pada tahun 1856 sebagai istana kembar Münire Sultan dan Cemile Sultan, anak perempuan Sultan Abdülmecid . Ia kemudiannya menempatkan mesyuarat Dewan Perwakilan Empayar Uthmaniyyah antara tahun 1910 dan 1920.

## Alumni

### Alumni terkemuka

* Emre Arolat — Arkitek dan profesor
* Okan Bayülgen — Pelakon dan personaliti TV
* Hande Erçel - Pelakon dan model
* Nazlı Deniz Kuruoğlu — Penari balet dan Cik Turki 1982
* Tuba Büyüküstün — Pelakon dan model
* Halit Ergenç — Pelakon
* Nejat İşler — Pelakon
* Sarp Akkaya — Pelakon

## Lihat juga

* Muzium Lukisan Istana Negara
* Muzium Lukisan dan Arca Istanbul
* Senarai universiti di Turki
* Osman Hamdi Bey
* Mimar Sinan

## Rujukan
Sanjō Sanetomi

Putera  ialah seorang bangsawan istana dan negarawan Jepun pada zaman Pemulihan Meiji. Beliau memegang pelbagai jawatan tinggi dalam kerajaan Meiji.

## Kehidupan awal
Dilahirkan di Kyoto, Sanjō ialah anak kepada Naidaijin Sanjō Sanetsumu. Beliau memegang beberapa jawatan penting di istana dan menjadi tokoh utama dalam gerakan *[[sonnō jōi]]* ("Hormati Maharaja, Usir Orang Gasar"), yang menentang Barat dan pemerintahan keshogunan Tokugawa.

Apabila rampasan kuasa pada 30 September 1863 membawa kelompok Aizu dan Satsuma yang lebih sederhana berkuasa, Sanjō melarikan diri ke Chōshū. Beliau kembali ke Kyoto selepas pengunduran *[[shōgun]]* Tokugawa Yoshinobu pada tahun 1867.

## Kerjaya politik
Pejabat pentadbiran pertama (*Sanshoku*) kerajaan Meiji ditubuhkan pada 3 Januari 1868: *Sōsai* (Presiden), *Gijō* (Pentadbiran) dan *San'yō* (Pejabat Penasihat). Pejabat-pejabat ini dimansuhkan pada 11 Jun 1868 dengan penubuhan Dajō-kan (Majlis Agung Negara). Dalam kerajaan Meiji yang baru, Sanjō Sanetomi mengetuai *Gijō*, memegang jawatan Menteri Kanan (右大臣) dari 11 Jun 1868 hingga 15 Ogos 1871, dan kemudian Canselor Kerajaan (*[[Dajō-daijin]]*) dari 15 Ogos 1871 hingga 22 Disember 1885.

Sanjō dianugerahkan *[[Darjah Bunga Kekwa|Grand Cordon of the Supreme Order of the Chrysanthemum]]* pada 1882. Pada 7 Julai 1884, gelarannya ditukar menjadi *koshaku* (putera) di bawah sistem bangsawan *[[kazoku]]*. Beliau berkhidmat sehingga sistem *dajōkan* dimansuhkan pada 1885 dan kemudian dilantik sebagai Penyimpan Mohor Diraja Jepun selepas penubuhan sistem Kabinet.

Pada 1889, apabila Perdana Menteri Kuroda Kiyotaka dan kabinetnya meletak jawatan secara besar-besaran, Maharaja Meiji hanya menerima peletakan jawatan Kuroda dan menjemput Sanjō memimpin kerajaan. Tanpa pelantikan perdana menteri baharu selama dua bulan, Sanjō menjadi satu-satunya Perdana Menteri Jepun (sementara) yang juga memegang jawatan Penyimpan Mohor Diraja Jepun secara serentak.

Pada 1890, beliau memperoleh kerusi dalam Dewan Bangsawan di Diet Jepun yang ditubuhkan oleh Perlembagaan Meiji. Sanjō meninggal dunia pada 1891 dan diberikan penghormatan pengebumian negara. Makamnya terletak di Kuil Gokoku-ji, Bunkyō, Tokyo.

## Catatan

## Pautan luar

*National Diet Library biography and photo
*Meiji Dignitaries is a portrait of Sanetomi and others from 1877 
*

|-
Persephone Painter

Pelukis Persephone, yang bekerja dari sekitar 475 hingga 425 SM, ialah nama samaran seorang pelukis pasu Yunani Attik kuno, yang dinamakan oleh Sir John Beazley selepas menyiasat pasu loceng-krater berangka merah sekitar 440 SM, yang merangkumi babak mitologi kepulangan Persephone dari Hades.

Pelukis Persephone dikenali kerana hubungan rapatnya dengan Pelukis Achilles, yang bengkelnya dilalui oleh Pelukis Persephone. Winfred van de Put mencadangkan bahawa Pelukis Persephone mungkin dikenal pasti dengan Pelukis Thanatos.

## Rujukan
Filemografi Mazlan Senario

Berikut senarai karya lakonan dan pelawak Mazlan Senario dalam karier seninya.

## Filem

## Drama

## Telefilem

## Televisyen

## Rujukan

## Pautan luar
*
Virus herpes simpleks

**Virus herpes simpleks 1** dan **2** (**HSV-1** dan **HSV-2**) ialah dua ahli keluarga dalam *[[Herpesviridae]]* manusia. Ia merupakan satu set virus yang menghasilkan jangkitan virus pada manusia. Kedua-dua virus ini iaitu HSV-1 dan HSV-2 adalah sangat umum dan mudah berjangkit. Virus ini merebak pada orang yang berjangkit dan disebarkan ke persekitaran oleh pembawa yang telah dijangkiti virus ini.

Sehingga tahun 2016, kira-kira 67% daripada populasi dunia di bawah umur 50 tahun menghidap HSV-1. Hal ini dikatakan demikian kerana virus ini berjangkit melalui persetubuhan yang mana berkongsi penyebab serupa kepada jangkitan kelamin yang paling umum.

## Gejala-gejala
Kebanyakkan daripada manusia yang dijangkiti virus ini tidak pernah menunjukkan gejala. Apabila seseorang individu dijangkiti virus herpes simpleks, lepuh yang berair akan terbentuk di lokasi pada mana-mana anggota badan, atau membran bermukus terbentuk di sekitar mulut, bibir, hidung, kemaluan, atau mata (fenonema yang berlaku di mata dikenali sebagai keratitis herpes simpleks). Selain itu terdapat lesi yang sembuh yang mempunyai ciri-ciri kudis daripada penyakit herpetik. Bagi sesetengah keadaan, virus akan menyebabkan gejala ringan atau atipikal semasa wabak.

Walaupun begitu, virus boleh membentuk herpes simpleks yang lebih kompleks. Sebagai virus yang berperanan dalam neurotropik dan neuroinvasif, HSV-1 dan HSV-2 ialah kekal di dalam badan. Virus ini bersembunyi daripada sistem imun dalam badan sel neuron, terutama di ganglion deria. Selepas jangkitan awal, sestengah orang yang terjangkit akan mengalami episod pengaktifan semula virus sekali-sekala. Dalam wabak, virus dalam sel saraf bertindak aktif dan boleh diangkut ke kulit melalui akson neuron. Luka baharu akan terbentuk apabila replikasi dan peluruhan virus berlaku.

## Kaji virus
Virus herpes simpleks telah menjadi model virus untuk kajian dalam biologi molekul secara meluas. Contohnya, salah satu penggalak pertama berfungsi dalam eukariot yang ditemui dalam virus herpes simpleks (gen timidina kinase) dan protein virion VP16 merupakan salah satu pengaktif transkripsi yang paling banyak dikaji.

### Rupa bentuk
Virus herpes yang menjangkiti haiwan berkongsi ciri yang serupa. Rupa bentuk virus herpes terdiri daripada genom DNA linear yang berantai dua dan agak besar terbungkus dalam sangkar protein ikosahedral yang dikenali sebagai kapsid. Ia dikelilingi dengan dwilapisan lipid yang dikenali sebagai sampul. Sampul dan kapsid disambungkan dengan tegumen. Zarah lengkap ini dikenali sebagai virion. HSV-1 dan HSV-2 masing-masing mengandungi sekurang-kurangnya 74 gen (atau bingkai bacaan terbuka, ORF) dalam genomnya. Terdapat spekulasi yang mengatakan bahawa sebanyak 84 gen pengekodan protein yang unik oleh 94 ORF secara andaiannya apabila berlaku kesesakan gen pada virus.

## Rujukan
Republik Sosialis Soviet Autonomi Tatar

**Republik Sosialis Soviet Autonomi Tatar**, disingkatkan sebagai **RSSA Tatar** or **TASSR**, merupakan sebuah republik autonomi dalam Republik Sosialis Persekutuan Soviet Rusia. Resolusi penubuhannya telah ditandatangani pada 27 Mei 1920, dan republik tersebut diisytiharkan secara rasmi pada 25 Jun 1920. Kazan berfungsi sebagai ibu kotanya.

Wilayah TASSR sebelum Revolusi Oktober 1917 merupakan sebahagian daripada Kegabenoran Kazan, Simbirsk dan Ufa dalam Empayar Rusia. Garis masa penamaan dan status:
* 27 Mei 1920: Republik Sosialis Soviet Autonomi Tatar
* 30 Ogos 1990: Republik Sosialis Soviet Tatar
* 16 Mei 1992: Republik Tatarstan

## Tokoh ternama
* Gabdulkhay Akhatov – profesor dan ahli kaji Turkologi
* Sofia Gubaidulina – komposer
* Chulpan Khamatova – pelakon filem, teater dan televisyen
* Mintimer Shaimiev – ahli politik, setiausaha pertama Jawatankuasa Wilayah Tatar CPSU
* Boris Yeltsin – presiden pertama Rusia (1991–1999)
* Röstäm Yaxin – komposer
* Ravil Maganov – pengerusi Lukoil (2020–2022)
* Valery Gerasimov – Ketua Turus Am Angkatan Tentera Rusia yang sedang berkhidmat

## Nota

## Catatan